**Versenybizottsági határozat**

A DVKLSZ Versenybizottsága a játékvezetői jelentés, a játékvezetői pótjelentést és a játékvezető (Márton József), továbbá egyéb tanúk (pl egy jelen lévő DVKLSZ versenybizottsági tag) meghallgatása után megállapította, hogy a 2021. szeptember 17-én lejátszott Elektro-General – Nimbusz mérkőzésen mindkét kiállítás jogos volt. A második piros lap felmutatását követően – 3-2 arányú Nimbusz vezetésnél - az Elektro-General csapata 5 fő alá csökkent. A DVKLSZ Versenyszabályzatának 16) f pont értelmében a Versenybizottság a találkozó pályán elért eredményét törli. A győzelemért járó 3 pontot, 3-0-ás gólkülönbséggel a Nimbusz csapatának javára igazolja.

A versenybizottsági tárgyalás során megállapítást nyert, hogy a 2021. szeptember 17-i Elektro-General – Nimbusz mérkőzésen, Márton József játékvezető több tekintetben is (mérkőzés beszüntetésének körülményei, a jegyzőkönyv adminisztrációja stb.) tévesen járt el. A játékvezetői tevékenységének további vizsgálatát, az említett sporttárssal szembeni szankciók meghozatalát a DVKLSZ Versenybizottsága átadja a - *részben a Játékvezetői Bizottság elnökének kérésére* - DVKLSZ JB elnökségének, bízva a megfelelő és kellő eréllyel bíró döntéshozatalukban!

Zárórendelkezésben pedig felhívjuk az Elektro-General csapatának a figyelmét, a jövőben tartózkodjanak attól a DVKLSZ által szervezett eseményeken, hogy egységesen levonulnak mérkőzés közben a játéktérről. Tettük súlyosan sérti a Fair Play szellemét, illetve hasonló történesek további büntetéseket (pontlevonás, pénzbírság, kizárás) vonhatnak maguk után. A csapat cselekedetét az sem védi meg, hogy a második kiállításukat követően a játékvezető sem volt ott tisztában mindazzal (akárcsak az Elektro-General csapata), hogy ha egyik fél is 5 fő alá csökken, a találkozót be kell szüntetni.

A mérkőzésen kiosztott büntetések (piros lapok) érvényben maradnak. A Versenybizottsági határozat ellen 8 napon belül óvás nyújtható be, az óvási díj befizetésével egyidejűleg.

Debrecen, 2021. szeptember 20.

Vasziliu Tamás

DVKLSZ Versenybizottság